Az apa világpremierjét 2020. január 27-én, a Sundance Filmfesztiválon tartották, az Egyesült Királyságban 2021. június 11-én mutatják be a Lionsgate forgalmazásában. A film a kritikusoktól jó értékelést kapott, kiemelve Hopkins és Colman színészi játékát, valamint a demencia ábrázolását. A filmet hat kategóriában jelölték Oscar-díjra a 93. Oscar-gálán, ebből a legjobb férfi főszereplőnek és a legjobb adaptált forgatókönyvnek járó díjat el is nyerte. A 78. Golden Globe-gálán négy jelölést kapott.